
 L E G E


        privind transmiterea recipiselor trezoreriale de creanţe



Parlamentul adoptă prezenta lege organică. 


Art.1. – Recipisele trezoreriale de creanţe ale Ministerului Finanţelor, înregistrate în registrul recipiselor trezoreriale de creanţe pe numele creditorului întreprinderilor agricole Întreprinderea Unitară de Stat "Reţelele Electrice de Est" în cuantum de 752377 de lei,  se transmit către creditorul acesteia – Întreprinderea de Stat "Energoreparaţie".


Art.2. – Inspectoratul Fiscal Principal de Stat de pe lîngă Ministerul Finanţelor va efectua în registrul recipiselor trezoreriale de creanţe înregistrările privind transmiterea de către Întreprinderea Unitară de Stat "Reţelele Electrice de Est" a recipiselor trezoreriale de creanţe Întreprinderii de Stat "Energoreparaţie" în temeiul următoarelor documente:


a) actului de verificare a creanţelor, semnat de persoanele cu funcţie de răspundere ale întreprinderilor în cauză;


b) acordului în scris al întreprinderilor privind transmiterea/primirea recipiselor trezoreriale de creanţe.


Art.3. – Recipisele trezoreriale de creanţe primite de Întreprinderea de Stat "Energoreparaţie" vor fi supuse stingerii prin compensarea impozitelor şi taxelor, calculate în perioada stingerii recipiselor, determinată în conformitate cu art.18 alin.(2) din Legea nr.392-XIV din 13 mai 1999, din data cesiunii lor iniţiale, cu recalcularea penalităţilor pentru impozitele şi taxele supuse stingerii.


Art.4. – Întreprinderea de Stat "Energoreparaţie" va efectua înregistrările contabile privind stingerea obligaţiunii Întreprinderii Unitare de Stat "Reţelele Electrice de Est" care, la rîndul său, va efectua stingerea datoriilor istorice pentru energia electrică utilizată ale Cooperativei Agricole de Producţie "Valea Livezilor" (satul Pîrîta, raionul Dubăsari), în cuantum de 249030 de lei, ale Cooperativei Agricole de Producţie "Coşniţa" (satul Coşniţa, raionul Dubăsari), în cuantum de 213121 de lei, şi ale Agrofirmei "Doroţcaia" (satul Doroţcaia, raionul Dubăsari), în cuantum de 290226 de lei. 

